Document ID: 31989D0420

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 3ης Ιουλίου 1989
για την αναγνώριση της Ισπανίας ως κράτους μέλους επίσημα απαλλαγμένου από την πανώλη των χοίρων στο πλαίσιο του προγράμματος εξάλειψης της ασθένειας αυτής και για τη δεύτερη τροποποίηση της απόφασης 81/400/ΕΟΚ περί καθορισμού του καθεστώτος των κρατών μελών όσον αφορά την κλασική πανώλη των χοίρων με στόχο την εξάλειψή της
(89/420/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να απαλλάξουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), όπως τροποποιήθηκε τελευταία από την απόφαση 87/487/ΕΟΚ (2), και ιδίως το άρθρο 7 παράγραφος 1,
την απόφαση 87/276/ΕΟΚ της Επιτροπής της 15ης Μαΐου 1987 για την έγκριση του προγράμματος ταχείας εξαλείψεως της κλασικής πανώλης των χοίρων, το οποίο υπέβαλε η Ισπανία (3),
Εκτιμώντας:
ότι η Ισπανία πληροί αυτή τη στιγμή τα κριτήρια που ορίζει το άρθρο 7 παράγραφος 1 και το άρθρο 2 παράγραφος 2 της οδηγίας 80/1095/ΕΟΚ, για να αναγνωριστεί ως κράτος επίσημα απαλλαγμένο από την πανώλη των χοίρων στο πλαίσιο του προγράμματος για την εξάλειψή της· ότι, πράγματι, δεν έχει διαπιστωθεί κρούσμα και ο εμβολιασμός κατά της πανώλης των χοίρων έχει σταματήσει περισσότερο από δώδεκα μήνες στο έδαφος της Ισπανίας και δεν υπάρχουν χοίροι στις γεωργικές εκμεταλλεύσεις της Ισπανίας που να έχουν εμβολιαστεί κατά της πανώλης των χοίρων τους τελευταίους δώδεκα μήνες·
ότι η Ισπανία έχει αποκτήσει το καθεστώς αυτό και δεν θα εκπονηθεί νέο πρόγραμμα για την ολοκλήρωση της εξάλειψης της κλασικής πανώλης των χοίρων, όπως προβλέπει το άρθρο 3α της οδηγίας 80/1095/ΕΟΚ·
ότι, εάν ληφθεί υπόψη αυτή η νέα κατάσταση, είναι απαραίτητο να τροποποιηθεί η απόφαση 81/400/ΕΟΚ περί καθορισμού του καθεστώτος των κρατών μελών όσον αφορά την κλασική πανώλη των χοίρων για την εξάλειψή της (4), όπως τροποποιήθηκε τελευταία από την απόφαση 86/291/ΕΟΚ (5)·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Ισπανία αναγνωρίζεται ως κράτος μέλος επίσημα απαλλαγμένο από την πανώλη των χοίρων, στο πλαίσιο της εξάλειψης της ασθένειας.
Άρθρο 2
Το άρθρο 1 της απόφασης 81/400/ΕΟΚ τροποποιείται ως εξής:
1. Στην πρώτη παράγραφο προστίθεται ο όρος «Ισπανία» μετά τον όρο «Ιρλανδία».
2. Στη δεύτερη παράγραφο απαλείφεται ο όρος «Ισπανία».
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 3 Ιουλίου 1989.

Labels: 20
18
6